મેરી કોમ : BBC Indian Sportswoman of the Year પુરસ્કાર માટે નામાંકન\nપદ્મવિભૂષણ પ્રાપ્ત કરનારી અને છ વાર વર્લ્ડચૅમ્પિયન બનનારી મેરી કોમ સાથે તમે વાત કરો ત્યારે આવું કંઈક સાંભળવા મળે. અને પછી હસી પડે. આત્મવિશ્વાસથી ભરપૂર મેરી કોમને લાગે છે સર્વશક્તિમાન તેને બહુ ચાહે છે અને તેથી જ તે વિશેષ બની શકી છે અને કુદરતી રીતે જ ઉત્તમ બોક્સર બની શકી છે. 

37 વર્ષની ઉંમરે સાત વાર વર્લ્ડ ચૅમ્પિયનશિપમાં સુવર્ણ ચંદ્રકો મેળવ્યા છે, ઑલિમ્પિકમાં કાંસ્ય મેળવ્યો છે (ઑલિમ્પિક મડલ મેળવનારી પ્રથમ અને એકમાત્ર બૉક્સર) અને એશિયન તથા કૉમનવેલ્થ ગેમ્સમાં ગોલ્ડ મેડલ મેળવ્યા છે.

મોટા ભાગના મેડલ 2005માં તે માતા બની અને તે પણ સિઝેરિયન દ્વારા તે પછી મેળવેલા છે. ટોચ પર ટકી રહેવા શું કરવું પડે તે જાણે છે અને પોતાની આકરી જહેમતમાંથી જ આત્મવિશ્વાસ મેળવે છે.  

મેરી કોમ એકમાત્ર ભારતીય બૉક્સર છે, જેમણે આઠ વખત વર્લ્ડ ચૅમ્પિયનશિપ જીતી છે.

5 ફૂટ બે ઇંચની ઊંચાઈ અને 48 કિલોનું વજન - આવી નાના કદની નારી ચૅમ્પિયન હોય તે માનવું પણ મુશ્કેલ બને, કે નહીં?

બૉક્સર એટલે માઇક ટાઇસન જેવી મોટી આંખો અને મોહમ્મદ અલી જેવું અકડ વર્તન - પણ મેરી કોમના ચહેરા પર હંમેશાં હાસ્ય જ હોય. જોકે મેરી કોમમાં એક ગતિ છે, ઝડપી છે અને એકલક્ષી છે.

'એક હદ સુધી જ તમારા કોચ, સપોર્ટ સ્ટાફ અને કુટુંબીજનો મદદરૂપ થઈ શકે. રિંગમાં તમે એકલા જ હો છો. રિંગની અંદરની તે 9થી 10 મિનિટ બહુ અગત્યની હોય છે અને તમારે ખુદે લડી લેવાનું હોય છે.'

'હું મારી જાતને આ વાત ઠસાવતી રહું છું. તે લડતની તૈયારી માટે હું મથતી રહું છું, માનસિક અને શારીરિક બંને રીતે. હું નવી ટેકનિક શીખતી રહું છું. મારી વિશેષતા અને મર્યાદા બંને પર હું કામ કરું છું. હરિફને સમજી લઉં છું અને સ્માર્ટ રીતે રમવામાં માનું છું,' એમ એક ઇન્ટરવ્યૂમાં તેણે મને સમજાવ્યું હતું.

મેરી ખરેખર તેની રમત અને ટેકનિકમાં કેટલાં સ્માર્ટ છે?

'માત્ર બે કલાક બૉક્સિંગ પ્રેક્ટિસ કરો તે પૂરતું છે, પણ તેમાં એક શિસ્ત હોવી જોઈએ.' ફિટનેસ અને ખાણીપીણીની બાબતમાં પણ સંતુલન રાખવું જોઈએ અને પોતાના પર બહુ નીતિનિયમો લાદી દેવા જોઈએ નહીં એમ તેઓ માને છે. તેમને ઘરનું મણીપુરી ખાણું પસંદ છે અને બાફેલાં શાકભાજી અને મચ્છી સાથે પ્રોટીનયુક્ત આહાર લે છે.  

મેરી પોતાના મનનું ધાર્યું કરનારી છે. પ્રેક્ટિસનો સમય પોતાના મૂડ અને ટૅમ્પરામેન્ટને અનુકૂળ હોય તેવી રીતે રાખે છે. 37 વર્ષની ઉંમરે જીતવા માટે આવા બદલાવ લાવવા પડે એમ તેઓ કહે છે.

'આજે તમારી સામે છે તે મેરી...\n\ntl;dr:
'બૉક્સિંગમાં એક જ મેરી છે અને એક જ રહેશે. બીજી મેરી તૈયાર કરવી મુશ્કેલ છે!'